text: Militærfly over Vamdrup
  13 august 2011 kl. 13.06
  En P 47 kommer hvæsende, som var det Nordfrankrig i 1944.
  Men vi er i Vamdrup anno 2011.
  De to P 47'ere er fra Århus Modelflyveklub. 
  De var lørdag en del af de mange fly - både i model- og fuld størrelse - der var i luften over Vamdrup i forbindelse med arrangementet "Flyvning for Sjov 2011"
  
  Modellerne kræver også uddannelse
  Det kræver ikke kun uddannelse at flyve den ægte vare.
  Modelflyene kræver både grundig instruktion og gennemgang, før man får lov til at lade de små maskiner lette.
  Ikke alene koster de 25.000 kroner, de vejer også 19 kilo og kan skade tilskuerne, hvis ikke "piloten" har styr på maskinen.
  Udover modelflyene var der faldskærmsudspring over den lille flyveplads udenfor Kolding, samt mulighed at opleve et utal af fly - både i store og små størrelser.
  